S-427/2010

Mál þetta, sem þingfest var og dómtekið 7. október sl., var höfðað með ákæru lögreglustjórans á Selfossi, dagsettri 29. ágúst 2010 á hendur A-kk-þgf Þ-kk-þgf M-kk-þgf, kt. 000000-0000, og A-kvk-þgf K-x-x N-x-x, báðum til heimilis að Fossheiði 48, Selfossi,

I.

„fyrir innbrot og þjófnað

með því að hafa, aðfaranótt föstudagsins 11. september 2009 í sameiningu brotist inn í verslunina N1 í Hrísmýri, Sveitarfélaginu Árborg, þar sem ákærðu spenntu upp glugga á austurhlið verslunarinnar, brutu box fyrir öryggiskerfi og söfnuðu saman munum úr versluninni, bílgeislaspilurum, verkfærum, mótorhjólabrynjum og fleiru, að óþekktu verðmæti, í þeim tilgangi að hafa þá á brott með sér og fyrir að hafa í umrætt sinn spennt upp afgreiðslukassa og tekið úr honum 124.260 krónur.

Teljast brot ákærðu varða við 244. gr. almennra hegningarlaga nr. 19, 1940.

033-2009-6858.

II.

gegn ákærða A-kk-þgf fyrir fíkniefnabrot

með því að hafa á sama tíma og frá greinir í ákærulið I, í bifreiðinni NE-254 haft í vörslum sínum 0,15 grömm af amfetamíni sem fundust milli sæta bifreiðarinnar við leit lögreglu í framhaldi af handtöku, sbr. ákærulið I.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

III.

gegn ákærða A-kk-þgf fyrir innbrot

með því að hafa að kvöldi föstudagsins 11. september 2009 brotist inn í húsnæði sjúkraflutningsmanna heilbrigðisstofnunar Suðurlands, Hörðuvöllum 1, Selfossi með því að eiga við opnanlegt gluggafag á suðurhlið húsnæðisins og stolið þaðan að minnsta kosti 5 stykkjum af AA alkaline rafhlöðupökkum, Maglite hleðsluvasaljósi ásamt hleðslumæli, tösku undir AED hjartastuðtæki og 2 stykkjum af töskum undir blóðþrýstingsmæla, að óþekktu verðmæti. 033-2009-6869.

Telst brot ákærða varða við 244. gr. almennra hegningarlaga, nr. 19, 1940.

Þess er krafist að ákærðu verði dæmd til refsingar og til greiðslu alls sakarkostnaðar og að ákærða A-kk-þgf verði gert að sæta upptöku á framangreindum fíkniefnum (efnaskrá nr. 16493), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærðu kom fyrir dóminn og játuðu bæði sök að fullu. Farið var með málið samkvæmt ákvæðum 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Játning ákærðu beggja er í samræmi við önnur gögn málsins og verða ákærðu sakfelld fyrir brot sín, sem í ákæru eru réttilega færð til refsiákvæða að öðru leyti en því að ákærðu verða ekki sakfelld fyrir fullframinn þjófnað skv. ákærulið I. þar eð þau höfðu ekki farið með þar til greindan varning út úr versluninni. Verða ákærðu þannig sakfelld fyrir tilraun til þjófnaðar skv. 244. gr. gr., sbr. 20. gr., almennra hegningarlaga nr. 19/1940 skv. umræddum lið ákæru.

Samkvæmt sakavottorði sem liggur frammi í málinu var ákærða A-kk-þgf fyrst gerð refsing með dómi Héraðsdóms Suðurlands 6. maí 2005 þegar hann var dæmdur í 2ja mánaða fangelsi, skilorðsbundið í 2 ár, fyrir þjófnað. Þá var ákærði dæmdur í 3 mánaða fangelsi, skilorðsbundið í 2 ár, fyrir þjófnað og húsbrot með dómi Héraðsdóms Suðurlands þann 30. janúar 2006. Var um að ræða hegningarauka við fyrri dóm, sem var dæmdur upp. Með dómi Héraðsdóms Norðurlands eystra 17. nóvember 2006 var ákærði dæmdur til að greiða 60.000 kr. sekt fyrir fíkniefnabrot. Með dómi Héraðsdóms Suðurlands 5. júní 2008 var ákærði dæmdur til að greiða kr. 180.000 í sekt fyrir akstur undir áhrifum ávana- og fíkniefna og fyrir fíkniefnabrot. Var ákærði jafnframt sviptur ökurétti. Þann 4. desember 2008 var ákærði dæmdur í 90.000 kr. sekt í Héraðsdómi Suðurlands fyrir fíkniefnabrot. Þann 11. maí 2009 var ákærði dæmdur í 1 mánaðar fangelsi, skilorðsbundið í 3 ár, fyrir akstur sviptur ökuréttindum og fíkniefnabrot. Loks var ákærði dæmdur í Héraðsdómi Reykjavíkur þann 24. september 2009 í 60 daga fangelsi, skilorðsbundið í 3 ár, fyrir þjófnað og fíkniefnabrot. Var um að ræða hegningarauka við síðasta dóm, sem var dæmdur upp.

Samkvæmt sakavottorði ákærðu A-kvk-ef var hún dæmd til að greiða 60.000 kr. sekt í Héraðsdómi Reykjavíkur þann 15. nóvember 2007 fyrir þjófnað og svo í 60 daga fangelsi í Héraðsdómi Reykjavíkur þann 26. maí 2009 fyrir þjófnað og var refsingin bundin skilorði í 3 ár.

Fram kom hjá ákærðu báðum fyrir dómi að þau hefðu snúið frá fíkniefnaneyslu og hefðu hvorki komist í kast við lögin né neytt fíkniefna allt frá því að atburðir þeir gerðust sem vísað er til í ákæru. Þá eignuðust ákærðu barn eftir það.

Nokkuð er um liðið og ekki varð stórfellt tjón af brotum ákærðu.

Við ákvörðun refsingar ákærða A-kk-ef Þ-kk-ef ber að líta til 77. og 78. gr. almennra hegningarlaga nr. 19/1940, en með brotum sínum rauf ákærði skilorð dómsins frá 11. maí 2009, en brotin voru framin fyrir uppsögu dómsins frá 24. september 2009. Ber að dæma upp skilorðsdóm frá 24. september 2009 og gera ákærða refsingu í einu lagi sbr. 60. gr. almennra hegningarlaga nr. 19/1940. Þykir refsing ákærða A-kk-ef hæfilega ákveðin fangelsi í 4 mánuði Vegna sakaferils þykir ekki fært að skilorðsbinda refsingu ákærða A-kk-ef að öllu leyti, en rétt þykir að fresta fullnustu tveggja mánaða af refsingunni og falli hún niður að liðnum 3 árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940.

Við ákvörðun refsingar ákærðu A-kvk-ef ber að líta til 77. gr. almennra hegningarlaga nr. 19/1940, en með broti sínu rauf ákærða skilorð dómsins frá 26. maí 2009 og ber að dæma hann upp skv. 60. gr. almennra hegningarlaga nr. 19/1940 og gera henni refsingu í einu lagi. Þykir refsing ákærðu A-kvk-ef vera hæfilega ákveðin fangelsi í 3 mánuði, en fært þykir að fresta fullnustu refsingarinnar og skal hún falla niður að liðnum 3 árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940.

Í ákæru er krafist upptöku á 0,15 g af amfetamíni og ber að fallast á þá kröfu skv. þeim ákvæðum sem vísað er til í ákæru.

Samkvæmt yfirliti yfir sakarkostnað nemur kostnaður vegna málsins kr. 87.150 og er um að ræða kostnað vegna tilnefnds verjanda ákærðu beggja undir rannsókn málsins og ber með vísun til 1. mgr. 218. gr. laga nr. 88/2008 um meðferð sakamála að dæma ákærðu til greiðslu hans eins og nánar greinir í dómsorði.

S-kk-nf G. G-kk-nf héraðsdómari kveður upp dóm þennan.

D ó m s o r ð :

Ákærði, A-kk-nf Þ-kk-nf M-kk-nf, sæti fangelsi í 4 mánuði. Fresta skal fullnustu 2 mánaða af refsingunni og skal sá hluti hennar falla niður að liðnum 3 árum frá birtingu þessa dóms haldi ákærði almennt skilorð 57. gr. almennra hegningarlaga nr. 19/1940

Ákærða, A-kvk-nf K-x-x N-x-x, sæti fangelsi í 3 mánuði, en fresta skal fullnustu refsingarinnar og skal hún falla niður að liðnum 3 árum frá birtingu þessa dóms haldi ákærða almennt skilorð 57. gr. almennra hegningarlaga nr. 19/1940.

Upptæk eru 0,15 g af amfetamíni.

Ákærði, A-kk-nf Þ-kk-nf M-kk-nf, greiði sakarkostnað, kr. 37.350.

Ákærða, A-kvk-nf K-x-x N-x-x, greiði sakarkostnað, kr. 49.800.

S-kk-nf G. G-kk-nf.